description: Вотът в Турция остава непроменен през последните 10 години. За сметка на това, обаче, поради либерализирането на възможността за откриване на секции през 2014 г. вотът в чужбина извън Турция се е увеличил от 49,5 хил. през 2013 на 82,4 хил. през 2014 г. или с над 60%. С две думи – ако ограничим секциите в чужбина, вотът на българските турци най-вероятно ще остане същият, но вотът на останалите българи зад граница ще бъде драстично ограничен.

title: Партийният пиар е по-важен от Конституцията

maintext:
Eдин от приоритетите на гражданското общество, журналистите и независимите експерти е да посочват ясно и методично случаите, в които политици нарушават Конституцията или законите. Независимо дали нарушението се извършва с цел партиен пиар, облагодетелстване или поради неграмотност. Анализът е от бюлетина на Института за пазарна икономика /И.П.И./Eдин от приоритетите на гражданското общество, журналистите и независимите експерти е да посочват ясно и методично случаите, в които политици нарушават Конституцията или законите. Независимо дали нарушението се извършва с цел партиен пиар, облагодетелстване или поради неграмотност.
През юли тази година Изборният кодекс беше отворен за промени. Трябваше да бъде разписана процедурата за електронно дистанционно гласуване, за което българите казаха "да" на проведения по-рано референдум. Но заедно с това заваляха предложения за още промени. В желанието си да експлоатират темата за "турския вот", НФСБ поиска да бъдат ограничени секциите в чужбина на максимум 35 за една страна. Ясно артикулираната цел на тези политици беше да бъде ограничен "турският вот", защото в противен случай, според тях, има опасност за националната сигурност. По-долу ще опитам да обясня защо тази теза съдържа едновременно лъжа, нарушение на Конституцията и ясен знак към 2,5 млн. българи извън страната, че техният вот няма значение. Последното е въпреки тенденцията на ръст на гласовете от чужбина - между изборите от 2013 и 2014 г. вотът на българите в чужбина извън Турция е нарастнал с над 60%, а вотът в Турция е намалял с 5%.Ограничаването на секциите доведе до недоволството на българските общности в чужбина и най-вече на активната диаспора във Великобритания. През последния месец се видя, че има повече заявления за откриване на секции във Великобритания, отколкото ограничението от 35 секции позволява. Две седмици преди изборите управляващата коалиция реши да "поправи" грешката с нова и още по-сериозна такава. Депутатите от НФСБ поставиха ултиматум, че ако ограничението от 35 секции не остане поне за страните извън ЕС, ще свалят подкрепата си от правителството. ГЕРБ и част от РБ се съгласиха на така поставения ултиматум и ограничението ще отпадне само за страните извън ЕС. Така българските граждани в чужбина ще имат различни изборни права в зависимост от своето местоположение, което е в пряко противоречие с чл. 26 на Конституцията, който казва, че "Гражданите на Република България, където и да се намират, имат всички права и задължения по тази Конституция."Наистина ли ограничаването на секциите би довело до защита на националната сигурност? На последните парламентарни избори вотът от Турция бе 62,5 хил. души, от които за ДПС са гласували 56 хил. души в 134 секции при 3,3 млн. гласоподаватели. Това означава, че 1,7% от всички гласове са дошли от Турция. Нека да сравним тези цифри с гласовете, идващи от Турция през 2005 г., когато в чужбина не бе възможно да се отварят допълнителни секции, а имаше тъй нар. изборен туризъм. На парламентарните избори през 2005 г. гласовете от Турция са около 57 000 души (дописани в списъците по данни на ЦИК). Както казахме по-горе, на изборите през 2014 г. вотът от Турция е намалял с 5% спрямо изборите през 2013. Тоест в последните 10 години вотът от Турция остава същият или намалява, независимо че възможността за откриване на секции постепенно е била либерализирана.От горните данни можем да разпознаем две емоционално украсени лъжи, циркулиращи в българското общество:Ако българските турци решат да гласуват масово, те го правят независимо дали има възможност за откриване на допълнителни секции в Турция. Това не може да бъде предотвратено с промени в Изборния кодекс. Тези хора гласуват, тъй като имат българско гражданство и ако някой иска да ограничи правата им, значи оспорва това гражданство. Ако не го оспорва, то трябва да го признае в пълния му обем. Що се отнася до контролирания вот, той не може да бъде преборен с ограничаване на конституционни права.Както се вижда от данните по-горе вотът в Турция остава непроменен през последните 10 години. За сметка на това, обаче, поради либерализирането на възможността за откриване на секции през 2014 г. вотът в чужбина извън Турция се е увеличил от 49,5 хил. през 2013 на 82,4 хил. през 2014 г. или с над 60%.Ако възможността за откриване на секции не води до увеличаване на вота, идващ от Турция, то защо български политици искат ограничаване на секциите в чужбина? Отоворът е изключително банален - за да трупат дивиденти чрез противопоставянето между два етноса. Банално, но очевидно успешно, поне що се отнася до рейтинга на тъй нар. "патриоти".Тази лъжи обаче не водят единствено до партийни позитиви за националистическите организации. Когато същите лъжи бъдат облечени в закони, те изпращат сериозно послание към българите в чужбина, че техният глас няма значение. Дали ще имат 100 секции или 35 секции, дали ще гласуват 50 хиляди или 80 хиляди, няма значение.През 2014 г. правителството гласува "Национална стратегия за българските граждани и историческите български общности по света", а първата записана цел в тази стратегия е "Приобщаване и включване на българските граждани – временно или постоянно пребиваващи зад граница - към държавния и обществено- политическия живот в България". Наистина интересен е начинът, по който правителството и парламентът са решили да изпълнят поставената цел. Очевидно популизмът не държи сметка нито за Конституция, нито за факти, нито за национални стратегии и ангажименти. Той има една единствена цел – трупане на дивиденти въпреки, а не чрез обективната истина.


description: Резолюцията на Европейския парламент предизвика разнопосочни тълкувания, за които трябваше един цял ден за да придобият логично звучене

title: Не било отмяна на мониторинга, а идея за наблюдение на всички членки на ЕС

maintext:
Фотограф: Reuters
Първите тълкувания на документа, гласуван от Европарламента във вторник, предизвикаха горещи реакции както на застъпниците на отпадането на мониторинга на Европейската комисия над България, така и у защитниците на този механизъм, които все още виждат в него гаранция за някакви промени към повече ефективност и независимост на правосъдието у нас.Трябваше близо половин ден за да се смени звученето на реакциите от "Пада мониторингът над Бълария и Румъния" до "ЕП предлага наблюдение над всички страни членки на ЕС". И още няколко часа, за да се разбере че и това второто не е точната интерпретация, а нещо трето е адекватният прочит на резолюцията на ЕП."Единственото, което стана вчера, е, че Европейският парламент поиска от Комисията да разработи и внесе предложение за общ механизъм за гарантиране на основните ценности на Европейския съюз, каквито са демокрацията, върховенството на правото и основните права и свободи. Дори и Комисията да предложи нещо такова, от това не следва отмяната на Механизма за сътрудничество и проверка" , отговори Иванова на въпроса на "Дневник".На практика с която призова Еврокомисията да създаде механизъм , който да докладва ежегодно за състоянието на демокрацията, върховенството на закона и основните права във всички държави от ЕС.Но ЕК не е длъжна да се съобрази с препоръката.А дори и да бъде възприета идеята и да бъде създаден новият механизъм, пак ще има годишни доклади за състоянието на демокрацията, принципите на правовата държава и основните права (наричан още "европейски доклад"), а докладите пак ще съдържат специфични за всяка държава препоръки.Това става ясно от внимателния прочит на резолюцията на евродепутатите, която разбуни духовете във вторник вечерта.

fasttext_language: bg


title: "Верея" и "Нефтохимик" не излъчиха победител в сблъсъка на дъното

maintext:
Двата тима не успяха да излъчат победител
[LAP.bg]
"Верея" и "Нефтохимик" не успяха да излъчат победител в сблъсък на борещите се за оцеляване в Първа лига.Двата тима завършиха 1:1 в Стара Загора, като "шейховете" откриха резултата с гол на Емануил Манев, но преднината им трая само пет минути, след което домакините изравниха чрез Георги Ангелов.След подялбата на точките промени на дъното на таблицата няма, като "Верея" е на 11-о място с 11 точки, следван от днешния си съперник с осем. Предпоследен е "Локомотив" (Горна Оряховица) със същия актив, а на дъното е "Монтана" с пет точки.Любопитен факт е, че наставниците на двата тима - Александър Томаш и Христо Янев, които преди бяха и съотборници, вече се изправиха един срещу друг през този сезон. Тогава Янев водеше ЦСКА и загуби гостуването си под Аязмото с 0:1. Днешният двубой бе изгледан на живо от Димитър Бербатов.Първата сериозна опасност дойде в 29-ата минута, когато Момчил Цветанов стреля чудено от около 30 метра, а вратарят на "Нефтохимик" Янко Георгиев със сетни сили успя да избие в корнер. В 40-ата минута стразогарци повториха случилото се, но този път шутът бе на Илиас Хасани, като Георгиев отново се намеси добре и изби."Верея" започна по-активно второто полувреме, като Осман Балде нахлу добре отдясно и центрира, но право в ръцете на Иван Караджов. Въпреки преимуществото си обаче, старозагорци първи получиха гол. След чудесна контраатака Венцислав Христов асистира перфектно на Емануил Манев, който прати топката в мрежата.Само пет минути по-късно обаче Георги Ангелов възстанови равенството, след като далечният му шут най-сетне успя да изненада вратаря на бургазлии Янко Георгиев. В 84-ата минута за малко не се стигна до автогол за "Нефтохимик", след като Ангел Грънчов отигра с глава центрираната отдясно топка, но тя мина опасно покрай вратата.


title: Фотогалерия: "Белите селца" на Испания носят носталгията по изчезналото минало

maintext:
1/19 снимки в галерията Зашеметяващият лабиринт от малки бели къщички над осеяните с маслинови дръвчета планини е типична гледка в Андалусия. Това са т.нар. бели селца на Испания -наричани така, защото са измазани с вар, за да държат прохлада вътре, разказва "Ройтерс".
На снимката: Градчето Олвера в провинция Кадис, Андалусия.
Фотограф: Marcelo Del Pozo


description: Няма да има втора урна в секциите.

title: Ограничението за секциите в чужбина падна само за ЕС, ДПС е в готовност да сезира Конституционния съд

maintext:
Хамид Хамид обяви, че ДПС ще сезира Конституционния съд.
Фотограф: Юлия Лазарова
Парламентът окончателно одобри отпадането на ограничението за изборни секции в чужбина, но само за страните от Европейския съюз (ЕС). За САЩ, Канада и Турция максималният брой на изборните бюра остава 35, като няма да има възможност за поставяне на втора урна. Промените са част от спешните поправки в Изборния кодекс, които депутатите гласуват на второ четене днес.Депутатът от ДПС Хамид Хамид обяви, че в движението са готови да сезират Конституционния съд (КС) заради тази поправка, която категоризира българските граждани. За целта са нужни 48 подписа, а ДПС има само 30 депутати.Колегата му Мариана Тодорова от АБВ заяви, че тези промени много лесно могат да паднат в КС. Тя се обяви за еднакви правила за всички страни - таван от 55 секции.


title: WADA и Интерпол започват съвместна акция за борба с допинга

maintext:
Двете организации ще работят съвместно с учени от университета в Лозана
Световната антидопингова агенция (УАДА) и Интерпол започват нов съвместен проект в борбата с трафика на забранени субстанции от престъпни мрежи.С официално изявление международната полиция съобщи, че с акцията "Енергия" двете организации имат за цел да идентифицират престъпни мрежи, да разкриват връзките между трафика и престъпни организации в областта на спорта и да определят начини на извършване на работата на правоохранителните органи.Проектът ще се съсредоточи върху субстанциите, които спомагат за повишаване на издръжливостта, като анаболни стероиди, хормони на растежа, пептиди и еритропоетин (ЕПО).Факултетът по криминалистика на университета в Лозана също ще съдейства за работата по новия проект.


title: Новата емблема на националния по футбол - лъв в бойна поза, препращащ към корените

maintext:
1
2 Новите екипи ще бъдат използвани за първи път срещу Франция
[БФС] 1
2 [БФС]
лъв, изправен в бойна поза с червен щит.
От БФС обясниха, че идеята на проекта е била да се възроди първоначалната емблема на Българската национална спортна федерация от 1923 г. Тя е базирана на герба на цар Фердинанд I, който по това време е бил и официалният герб на България.
В БФС са си поставили за цел да осъвременят емблемата, като запазят приемствеността със старата. За това е бил поканен и консултант по хералдика.
Новите екипи на българският отбор са посветени на 140 години от Априлското въстание. Те бяха приети положително от привържениците.
"Този проект е продължение на партньорството ни с "Хома", изцяло посветено на 140 години от Априлското въстание. Това беше причината малко да се забави. По него има доста детайли. Заложили сме на патриотичната нотка, затова сме заложили на лъва, изправен в бона поза, обърнат на хералдическо дясно и на фона на червен щит. Отзад на яките на фланелките пише "Българи юнаци". От вътрешната страна на шевицата има изработено Черешовото топче с годината на Априлското въстание", каза при представянето на екипите изпълнителният директор Павел Колев.
[БФС]
В гостуването на Франция в Париж българският национален отбор за първи път ще играе с екипите с новата си емблема . Тя представлява златен коронован


title: Министри призоваха бизнеса и синдикатите да си говорят

maintext:
Фотограф: Надежда Чипева
Вицепремиерът и председател на Националния съвет за тристранно сътрудничество (НСТС) Томислав Дончев, финансовият министър Владислав Горанов и социалният министър Зорница Русинова призоваха работодателите и синдикати да започнат " да си говорят" по темата за минималните осигурителни доходи, за да не се повтори сегашната ситуация и догодина, съобщи БТА.Темата за минималните прагове беше повдигната по време на заседание на Тристранния съвет от вицепрезидента на КТ "Подкрепа" Иоанис Партениотис, който посочи, че от синдиката имат притеснения, че ако се прилагат същите прагове и догодина, след вдигането на минималната заплата осигурителните тежести за различните категории персонал ще се доближат.До тук се стигна след като работодателските съюзи бойкотираха преговорите за осигурителните прагове с аргумента, че те трябва да се отменят като изживели времето си. Удълженият срок бизнесът и синдикатите да се разберат за новите нива изтича на 15 октомври, а ако не се постигне съгласие най-вероятно ще останат да действат тазгодишните прагове.Финансовият министър Владислав Горанов заяви, че би защитавал позицията правителството да е модератор. "Но вие не искате да си говорите и какъв избор остава за нас", коментира той. Според него трябва да започне интензивен диалог по темата, за да не се повтори същото положение догодина. Той допълни, че най-комфортно би му било синдикати и работодатели да идват с готови решения, а не да се налага да защитава една или друга теза.Министърът на труда Зорница Русинова посочи, че принципно социалните партньори и правителството имат съгласие за ратификацията на Конвенция 131 на МОТ за определяне на механизма за минималната работна заплата и чисто процедурно министерството е стартирало този процес. Именно на нейна база работодателските съюзи искат да преговарят.Председателят на Асоциацията на индустриалния капитал Васил Велев изтъкна, че минималната работна заплата за следващата година не е договаряна, а е определена с натиск от страна на синдикатите. Той допълни, че 35 на сто е ръстът на минималната заплата за три години. Тя не е 460 лв, а е 515 лв. с класовете, което е повече от средния осигурителен доход в редица икономически дейности, допълни Велев.


description: Над 170 души са били ранени в щурма на групировката, иракските сили са убили 48 от джихадистите.

title: Поне 80 са жертвите на офанзивата на "Ислямска държава" в Киркук

maintext:
Повечето жертви са от силите за сигурност.
Над 170 души са били ранени в щурма на джихадистката групировка над града, който
е център на един от богатите на петрол райони. Атаката не е повредила петролни съоръжения.
По-рано днес правителствените и кюрдските въоръжени сили проведоха операция по прочистване на няколко квартала на Киркук в търсена на бойци на групировката. "Ситуацията по сигурността в Киркук се стабилизира. Нашите части контролират изцяло града", каза по-късно полицейски говорител, цитиран от ДПА. Иракските сили за сигурност са убили 48 бойци на "Ислямска държава".
Междувременно министърът на отбраната на САЩ Аштън Картър пристигна на изненадващо посещение в Багдад, за да се срещне с американски военни командири и да направи оценка на напредъка, постигнат в началото на кампанията за Мосул. Серията от координирани атаки срещу града беше извършена от над 50 бойци на "Ислямска държава" и продължи едно денонощие. Целта им както изглежда, е била да се отвлече вниманието от Мосул , който е под контрола на групировката от юни 2014 г. От шест дни иракските сили водят кампания за превземане на Мосул - последният голям бастион на "Ислямска държава".По-рано днес правителствените и кюрдските въоръжени сили проведоха операция по прочистване на няколко квартала на Киркук в търсена на бойци на групировката. "Ситуацията по сигурността в Киркук се стабилизира. Нашите части контролират изцяло града", каза по-късно полицейски говорител, цитиран от ДПА. Иракските сили за сигурност са убили 48 бойци на "Ислямска държава".Междувременно министърът на отбраната на САЩ Аштън Картър пристигна на изненадващо посещение в Багдад, за да се срещне с американски военни командири и да направи оценка на напредъка, постигнат в началото на кампанията за Мосул.
Това е третото посещение на шефа на Пентагона в Ирак тази година на фона на постоянното увеличаване на разположените там американски войници и умножаването на усилията на САЩ за обучение и консултации на иракските въоръжени сили, отбелязва БТА.


description: Според организацията ремонтът на ул. "Козлодуй", който струва 2.5 млн. лв., е "поредно доказателство за пълната безотговорност и липса на управленски капацитет в Столичната община.

title: "Спаси София" показа пореден некачествен ремонт в центъра на столицата

maintext: Неправителствената организация "Спаси София" разпространи снимки от наскоро приключилия ремонт на ул. "Козлодуй" в центъра на София, от които личи некачественото изпълнение.Неравни тротоари, нов асфалт, свършващ в нищото, криви шахти и бордюри са част от заснетите проблеми. Още в началото на миналия месец организацията сигнализира , че ремонтът се изпълнява некачествено, като под трамвайното трасе не се полага шумоизолация. Скоро след това в опит да обясни, че се използват доказани методи, директорът на "Столичен електротранспорт" Евгений Ганчев призна, че при ремонта е работено по технология, която се използва от близо 15 години "Преди време показвахме използваната в София технология за строителство на трамваен път на водещи фирми в сферата на строителството на трамвайна инфраструктура и те не можаха да я разпознаят", заявяват днес от "Спаси София". Според организацията ремонтът, който струва 2.5 млн. лв., е "поредно доказателство за пълната безотговорност и липса на управленски капацитет в Столичната община, а показаното на снимките е възмутително и обидно"."Г-жо Йорданка Фандъкова, докога Вие и останалите отговорни лица в Столичната община ще сте безсилни пред кражбите на нашите данъци (този път "само" 2.5 милиона лева)? На още колко подобни случаи на явно пилеене на обществени пари трябва да станем свидетели, за да се вземат най-накрая решителни мерки? Каква е целта на Вашите "проверки" по ремонтиращите се обекти, ако въпреки тях не можете да гарантирате, че те ще отговарят на поне минимални стандарти за качество и естетика", пита организацията."Спаси София" призовава да бъде наложена максималната възможна глоба на фирмата - изпълнител на ремонта на ул. "Козлодуй", а проблемните участъци да бъдат изцяло реконструирани.


title: Малко преди диктатурата на анцуга

maintext:
Фотограф: Юлия Лазарова
Пред парламента бият национално известен правозащитник. По същото време, вътре в парламента шайка надлежно избрани последователи на Алфред Розенберг искат, визирайки мигрантския въпрос: "употребата на всички средства и на всяка цена. Без коментар дали са емигранти, бежанци, икономически емигранти и така нататък".Това "и така нататък" включва ли жени и деца, например? Стари хора? Инвалиди?Социалните мрежи се тресат от възторг – и по повод изтреблението на мигрантите, и по повод побоя над правизащитник. Циркулират призиви следващия път правозащитниците направо да бъдат убивани – като мигрантите. В същото време милиционерите лъжат (както винаги), че битият правозащитник не искал да им сътрудничи. Един вид: сам си е виновен, нека следващия път да го оскататят...Намери процеп и се настани сред нас. Откъде дойде? Кой го пусна?Откъде дойде – ясно. От онези мрачни дълбини на некултивираното съзнание, в които се въдят изчадията на пъкъла. Кой обаче им отвори вратата, та да излетят от преизподнята и да се настанят сред нас, пръскайки зловоние и отрова?От столетия е ясно, че бруталното говорене произвежда брутално действие. Затова цивилизованите страни полагат огромни и непрестанни усилия за това, хората да общуват възпитано, уважително и добронамерено. Да бъдат civil (учтиви), без което цивилизацията (civilization) не е възможна.той много добре знае – колкото и да е инак неук – че отначало трябва да унищожи учтивостта и добрите нрави. Паднат ли веднъж те – пада и цивилизацията, която се крепи върху тях. И на мястото на цивилизацията се настанява нейното отрицание – не-цивилизацията.Как изглежда тя ли?По време на Втората световна война, Уинстън Чърчил е принуден често да обяснява, какво има предвид, когато казва, че Великобритания се бие сама срещу Хитлер и Мусолини не заради националния си интерес, а за да запази цивилизацията по света. Ето ви една от неговите дефиниции: "Цивилизация? Какво означава това? Това означава общество, основано върху мнението на цивилните. Означава, че насилието, господството на воини и тартори, животът в лагери и война, в жестокост и тирания – този живот отстъпва пред парламентите, в които се коват законите; и пред независимия съд, който поддържа тези закони в продължение на дълго време. Това е Цивилизацията – и на нейна почва се развиват свободата, удобството и културата."Ясно е, кое е обратното на цивилизацията: начин на живот, подчинен на тартори и диктатори, потънал в насилие, безправие и война, без закони и без съд, без свобода, удобства и култура.Злото, настанило се сред нас, натам ни бута. Но да се върнем към въпроса: Кой го пусна?Сдадоха крепостта отвътре – отвориха вратата към дебнещото отвън зло – онези, които посветиха публичния си живот на това,Името им е легион; но името на най-виновните, на онези, които имат и властта (т.е. да подкопаят цивилизацията) и достъпа до медиите (та да ликвидират учтивостта) е знайно: ГЕРБ.Кой каза: "тоя шибан народ, тия шибани колеги"? Министърът без портфейл на ГЕРБ Божидар Димитров го каза. Кой вмириса публичната арена с: "Да ви е*а циганската нация. Това го напишете, ама няма да посмеете". Културният министър на ГЕРБ Вежди Рашидов. Кой нарече българите в чужбина "шепа соросоидчета", на които нямало да позволи "да ми се мотаят из краката"? Коалиционният партньор на ГЕРБ (и следовник на Алфред Розенберг) Валери Симеонов.Кой възкачи простотията като висша народна ценност, споделяйки: "Аз съм прост и вие сте прости; затова се разбираме"? Кой демонстрира от десетилетие, че да вдигаш щанги, но да си неук е по-добре, отколкото да не вдигаш щанги, но да си наясно с Кант? Кой обяви, че предназначението на "чистичките с очилцата" – т.е. на онези, които са жертвали години комфорт и пари, за да добият висше образование и професия – е да бъдат негови, на вдигащия щанги, министри?Сиреч: имаш висше? Значи твоето предназначение е да обслужваш някой въздебел, някога мускулест, днес коремест човек, чиято сила е в силата, а не – в някакви професионални постижения. А после: защо младите били неграмотни... Ясно, защо:Да продължим.Кой легитимира анцуга – онзи събирателен образ на мафията, който мотивира един почтен (и начетен, с очилца) човек да каже, че е време "тогите да изметат анцузите"?Кой легитимира най-варварските предразсъдъци, като демонстрира своите: "Те всички педераси са умни. И аз вече почвам да викам, че съм пидал, за да ме вземат, че съм интелигентен."Кой легитимира онези разюздани насилници, които вързваха бежанци по границата, като заяви: "всеки, който помогне, само едно "благодаря" заслужава"?Знаете – кой. Само се правите, че не знаете.Наблюдаваме нещо, което вече се е случвало; и е ясно, накъде води. Достатъчно е да се погледне, какво е ставало в съветска Русия след 1917 година и в нацистка Германия след 1933 година. В края на 1917 година лидерът на болшевиките Владимир Ленин обявява въвеждането в Русия на "диктатура на пролетариата", която описва така: "голо насилие, неограничавано от никакви закони". Запитан, какво се случва със справедливостта, щом няма закони, Ленин отговаря: пролетарският инстинкт е висшата форма и на закон, и на справедливост; друго не ни трябва.Резултатът не е изненада за никого. В началото на 1918 година в руските градове вече не е безопасно да се разхождаш, облечен като благоприличен човек, например – с бомбе, очила, сако, панталон с ръб. Защото всеки срещнат нехранимайко, като те види, изревава: "Моят пролетарски инстинкт се бунтува, само като те гледа!" – и те бие или убива ("голо насилие, неограничавано от никакви закони"). През 1930-те години това става политика на държавата, която преследва всеки, облечен като "буржоа" или говорещ по "буржоазен" начин – на "Вие", "господине" и "бихте ли бил така добър", например.По същото време в Германия, следвайки указанията на своя идеолог Алфред Розенберг (вече стана дума за него), нацистите разбиват еврейски магазини, разпарят "расово нечисти" картини и горят "антигермански" книги. В крайна сметка и в Русия, и в Германия всички, които не са като управляващите троглодити, се оказват умрели или натикани в лагери.Това е историческата градация, в началото на която изведнъж се оказахме, под мъдрото ръководство на държавните ни ръководители. Днес бият правозащитници. Утре ще бият всеки, който им изглежда, като че знае западен език или чете книги; или знае, за какво служи пълният член. Онези, които не само четат, но и пишат книги – тия направо ще бъдат убивани като антибългари. Анцугът ще стане задължителна дреха, ако не искаш да бъдеш бит от някой разярен патриот-пролетарий, който следва инстинкта си.Въпрос на елементарна самозащита е да вземем мерки, преди да е станало късно. Като например: да изметем ръмжащо-псуващите лумпен-държавници, които ни управляват в момента, и ги заменим с някакви прилични хора.


title: Йоахим Льов ще остане начело на Германия до 2020 година

maintext:
Льов е начело на Бундестима от десет години насам
Селекционерът на Германия Йоахим Льов ще остане на поста си до европейското първенство през 2020 година, съобщи ДПА.56-годишният специалист ще преподпише договора си, който досега бе само до 2018 година.Льов пое бундестима през 2006 година и го изведе до световната титла на световното първенство по футбол в Бразилия през 2014 г.След края на европейското първенство във Франция през лятото, когато германците загубиха от домакините на полуфинал, в медиите се появиха спекулации, че Льов може би ще се оттегли от поста си.Причината за това бе изказване на треньора, който не искаше да коментира бъдещето си, защото не е сигурен какво ще бъде то.


title: Кенийски писател е фаворит на букмейкърите за Нобел за литература

maintext: С най-големи шансове за Нобеловата награда за литература, която трябва да бъде обявена около 14 часа българско време днес, е кенийският писател Нгуги Ва Тхионго - поне според букмейкърската компания "Ладброукс, известна с няколко точни удара през последните години.През последната седмица той е изпреварил традиционния фаворит на букмейкърите Харуки Мураками. Сред водещите претенденти за приза се появява и името на американския писател Дон ДеЛило, известен у нас с романи като "Бял шум" и "Космополис". Последният бе екранизиран от режисьора Дейвид Кроненбърг с Робърт Патинсън в главната роля.Според "Ладброукс", залозите за ДеЛило са скочили от 66 към 1 до 14 към 1. По думите на говорителя на компанията Алекс Донахю, цитиран от "Гардиън", подобно увеличаване на шансовете се наблюдава и при испанеца Хавиер Мариас, който от 66 към 1 вече е с коефициент за победа 16 към 1.Анализите на "Ладброукс" показват, че през последнит 10 години фаворитът на букмейкърите се е оказвал и фаворит на Шведската академия (която определя кой ще е лауреатът на Нобелова награда за литература) в 4 случая. При 91% от случаите победителят е бил с коефициент от 10 към 1 или по-малък. Освен това шансовете на действителния лауреат в залаганията са намалявали средно с 32% през седмицата преди обявяването на наградата.В класацията на "Ладброукс" след Тхионго и Мураками следват сирийският поет Адонис и американският писател Филип Рот.В конкуретни букмейкърски компании като Unibet и William Hill обаче Мураками остава лидер, следван от Адонис.За първ път в списъка на "Ладброукс" влиза и италианската писателка Елена Феранте, около чиято анонимност миналата седмица избухна ожесточен дебат , както и на певеца Боб Дилън.Понякога спекулациите около наградата са извор на неприятни емоции за писателите. Миналата година Мураками заяви, че постоянното спрягане на името му "е наистина досадно". Но според Донахю това ще продължи, докато той действително не спечели.Миналата година Нобеловата награда за литерагура бе присъдена на беларуската журналистка и писателка Светлана Алексиевич за нейните "многопластови произведения - паметник на страданието и смелостта на нашето време".Досега наградата е присъждана 108 пъти. 14 от носителите й са били жени. 4 пъти призът е поделян от двама души: между французина Фредерик Мистрал и испанеца Хосе Ечегарай (1904 г.); между датчаните Карл Гелеруп и Хенрик Понтопидан (1917 г.); между израелския писател Шмуел Агнон и немската поетеса Нели Закс (1966 г.) и между шведите Ейвинд Юнсон и Хари Мартинсон (1974 г.).Средната възраст на лауреатите е 65 години, като най-млад към момента на връчване на наградата е бил Ръдиард Киплинг – на 42 години. Най-възрастният носител на приза е Дорис Лесинг. Тя е на 88 години, когато получава наградата през 2007 г.Досега двама души са отказвали приза: Борис Пастернак през 1958 г. под натиска на съветските власти, и Жан-Пол Сартр през 1964 г. заради решението си да не приема каквито и да било официални награди.Един от най-изненадващите носители на отличието е Уинстън Чърчил. Мнозина смятат, че той е бил награден с Нобелова награда за мир, но това не е така. Между 1945 г. и 1953 г. той получава общо 21 номинации за отличието в категория "литература" и 2 за мир. Нобелът за литература му е присъден през 1953 г.


description: Това стана известно по време на блиц контрола в парламентарната комисия по вътрешна сигурност и обществен ред.Иначе основните въпроси на депутатите към Бъчварова бяха свързани с бежанците, подготовката и действията на България, евросредствата по тази тема и има ли информация за пряка терористична заплаха.

title: Бъчварова се надява на по-голям бюджет за 2017 г.

maintext:
Фотограф: Георги Кожухаров
еврокомисаря по вътрешните работи и гражданството Димитрис Аврамопулос, с което го моли да информира Съвета на ЕС, че в България се спекулира с предоставяната от страната помощ на мигрантите. Писмото идва във връзка с протест на дошлите от Гърция търсещи закрила, които били погрешно информирани, че тук ще им се предоставят апартаменти и
След заседанието тя коментира, че позицията на България пред Съвета на ЕС ще бъде, че не трябва само на външни за ЕС държави да се пращат мигранти по т.нар. Дъблинско споразумение, според което те се връщат в държавата, където първо са регистрирани. Тези държави са ангажирани и с охраната на външните граници, трябва по споразумение да се изпращат мигранти и във вътрешни за съюза държави.
Министърът на вътрешните работи Румяна Бъчварова очаква през следващата година ведомството й да получи по-голям бюджет. Това стана известно по време на блиц-контрола в парламентарната комисия по вътрешна сигурност и обществен ред. Въпреки че МВР е министерството с най-голям бюджет, Бъчварова изрази надежда заявката на ведомството да се отрази в държавния бюджет за 2017 г., не "както преди".След заседанието на комисията тя отказа да коментира темата, тъй като все още не е на "дневен ред".Иначе основните въпроси на депутатите към Бъчварова бяха свързани с бежанците, подготовката и действията на България, евросредствата по тази тема и има ли информация за пряка терористична заплаха.За ситуацията около бежанския натиск вътрешният министър обясни, че в последните седмици се запазва тенденцията за понижаване на натиска по българо-турската граница. Чужденците са залавяни обикновено в коли или влакови композиции. Наблюдават се и "повторни, потретвани, дори подесетвани опити" на някои хора да напускат страната през границата със Сърбия. Дялът на нерегистрираните обаче е нисък, т.е. повечето, които са били регистрирани в България, искат да я напуснат, обясни Бъчварова.Пред журналисти министърът заяви, че центровете на Държавната агенция за бежанците и тези на дирекция "Миграция" към МВР са пълни, защото е затегнат контролът "на изход и се прекратяват опитите за вторични движения". Мигрантите били принудени да останат да чакат срока за получаване на бежански статут, след което да решат дали да останат в България или не.Иначе Бъчварова отново обясни, че заедно с военните, МВР от миналата година оглежда места, които да станат площадки за фургони и палатки, където приТя отново отказа да отговори на въпроса къде ще има такива площадки, като заяви само, че ще сакъдето има обаче инфраструктура, защото са необходими вода, ток и канализация. По думите й протестите по места са, защото "някой ги лъже и използва страховете им".Средствата, които са предвидени, са за до три площадки.Бъчварова коментира още, че нови центрове за бежанци не се предвиждат, нито се оглеждат терени за такива. МВР си е оставило обаче възможността за преместване на някой от центровете в София извън столицата. Засега няма решение кой център може да бъде преместен, нито кога, но за този в Овча купел министърът заяви, че там са настанени семейства и не е препълнен. Освен това имал най-висока степен на охрана.Министър Бъчварова е изпратила писмо домесечна издръжка, социални осигуровки, образование и преводачески услуги.Пред депутатите вътрешният министър заяви, че по линия на Европейската агенция за гранична и брегова охрана (ЕГБО) допълнително са изпратени наскоро 130 служители, а преди това броят им бе 47. Най-много са представителите на Румъния, 30-тина са и тези на Полша, обясни Бъчварова. Добре било, че идвали екипирани, с техника и кучета, както и с коли с термовизионни камери.МВР няма информация за пряка терористична заплаха, но това не успокоява министерството, стана още известно по време на контрола. МВР е провеждало учения, с които ще продължи и ще ги направи и по-активни. Бъчварова заяви, че положението в Турция е рисково и тя го следи внимателно, тъй като терористичните актове зачестяват и са по два на седмица.обясни вътрешният министър на депутатите, които били объркани от медийни публикации за броя хора, върнати в България по споразумението за релокация. Тя каза, че при механизма за релокация мигрантите преминават през оценка на ДАНС - дали отговарят на критериите за получаване на статут. След това започва процедурата по неговото получаване. До момента по този механизъм от Гърция са пристигнали 21 души.България е отказала исканията на Италия, защото чужденците не отговаряли на нашите изисквания - да са семейства от Сирия."Ние не ги привличаме, не ги каним", това е процедура, с която е ангажирана България за оказване на помощ на Италия и Гърция, допълни Бъчварова.


description: В указа също така се съобщава, че са уволнени нови над 10 000 бюджетни служители.

title: Ердоган ще назначава лично ректорите на университети

maintext:
Новият указ бе публикуван в деня, когато Турция празнува 93 години от основаването на републиката.
(YOK).
В указа също така се съобщава, че са уволнени нови над 10 000 бюджетни служители, заподозрени във връзки с живеещият в САЩ духовник Абдуллах Гюлен, когото властите сочат като вдъхновител на опита за преврат от 15 юли.
Сред уволнените са хиляди учени, учители и здравни работници.
Освен това е прекратена дейността на 15 медии, които съобщават основно за събитията в Югоизточна Турция, където силите за сигурност водят кървава битка с кюрдски партизани.
Извънредното положение, даващо право на Ердоган да управлява с укази, бе удължено до януари. Досега по официални данни са арестувани над 37 000 души, а уволнените или временно отстранените от длъжност надхвърлят 100 000 практически във всички сектори на управлението, органите на реда, правораздаването, образованието, здравеопазването и икономиката,
Броят на ликвидираните медии надхърля 160.
С нов указ, публикуван в събота, турският президент получава изключителното право да назначава ректорите на висшите училища в страната, съобщи "Ройтерс".Изборите, който са фундаментален принцип на университетската автономия, се отменят. Президентът ще прави назначенията на базата на предложенията, които ще му изпраща Съветът за висше образование


title: Какво спечелиха и какво загубиха Тръмп и Клинтън във втория дебат

maintext:
Фотограф: Rick Wilking
Доналд Тръмп активизира почитателите си, но вероятно ще отблъсне колебаещите се гласоподаватели; Хилъри Клинтън отново демонстрира, че е по-компетентна от него, но пропусна шанса да нанесе тежък удар на кампанията му. Това са основните коментари на анализатори и експерти след втория президентски дебат в САЩ. Реакциите на публиката са смесени, но цари съгласие по въпроса, че това е бил един от най-отблъскващите дебати в политическата история на САЩ . Ето какво спечелиха и загубиха двамата кандидат-президенти на снощното шоу.Кандидатката на Демократическата партия успя да запази преимуществата си пред Тръмп, а първото проучване на CNN показва, че според 57% от запитаните тя е победила. Тя бе далеч по-естествена във формата, който позволява общуване с публиката."Преди дебата Клинтън командваше парада, сега запази ползите си. На практика изборите свършиха, Тръмп загуби, републиканците са в беда", коментира бившият съветник на сенатори и конгресмени от Демократическата партия Брент Бъдовски пред специализираното издание The Hill.Нейни поддръжници определят поведението ѝ като "задоволително" и посочват, че тя е запазила самообладание пред агресията на Тръмп.Макар да е все по-сериозен фаворит, Клинтън пропусна да нанесе унищожителен удар на Тръмп, чиято кампания е в тежко положение през последните две седмици. "Тя наистина оплеска дебат, в който можеше да елиминира противника си", коментира републиканският стратег Кърт Андерсън. "Последните няколко дни показаха на всички характера на Тръмп и днешният дебат само припомни колко некадърен кандидат е Клинтън."На фона на развиващия се скандал с вулгарните му изказвания отпреди десет години и призивите на редица висши републиканци да се оттегли Тръмп успя да задържи донякъде позициите си, да разпали отново твърдия си електорат и да повдигне въпросителните около фигурата на Клинтън.Според един от основните поддръжници на Тръмп – сенатор Джеферсън Сешънс, може да се говори за победа на бизнесмена, тъй като се е справил добре на фона на обкръжаващите го проблеми и на факта, че е в политиката едва от година. "Показа смелост, показа сила. Мисля, че хората търсят това", коментира той пред "Политико".Според републиканския консултант Рийд Галън бизнесменът е успял да спаси позициите си само временно. "Записът ще продължи да се върти, а републиканците в Конгреса вече са по спасителните лодки. Не е достатъчно просто да не се държи като побъркан в продължение на 45 минути."Други републикански източници на The Hill сочат, че изказванията на Тръмп дефинират културата на изнасилването, която стресна младите хора в университетските кампуси в цяла Америка. "Майките и младите никога няма да се върнат при него, не че някога са били в неговия лагер.""Никога не е имало дебат, в който атаките, езикът на тялото и репликите до такава степен да показват дълбокото разделение и несъгласие в тази кампания, не само между кандидатите, а между двете Америки", коментира в. "Вашингтон пост".


description: По думите на Орбан сега преразпределението на мигрантите е в "пат", но се очаква словашкият премиер Роберт Фицо да предложи решение на Европейския съвет, който ще се проведе през декември.

title: Орбан заплаши да съди Брюксел заради мигрантските квоти

maintext:
Фотограф: Eric Vidal
Унгария ще съди Европейската комисия заради мигрантските квоти, заплаши премиерът Виктор Орбан, цитиран от агенция "Ройтерс".Орбан се позова на проведения по-рано този месец референдум , на който 95% от гласувалите подкрепиха желанието на правителството да откаже да приема търсещи убежище. Активността при допитването обаче бе едва около 40%, което значи, че той не е правно обвързващ.По думите на Орбан сега преразпределението на мигрантите е в "пат" , но се очаква словашкият премиер Роберт Фицо да предложи решение на Европейския съвет, който ще се проведе през декември."Ще има сериозен правен дебат дали чуждо население може да бъде натрапено на народа на държава-членка на ЕС срещу волята му", каза Орбан. Премиерът настоява скоро конституцията на страната да бъде променена, така че да забрани настаняването на мигранти в нея.Преди няколко дни Орбан заяви, че страната му трябва да противостои на "съветизацията" на Европа и да защити границите си от масова миграция. "Хората, които обичат свободата, трябва да спасят Брюксел от съветизация, от хората, които искат да ни казват с кого да живеем в нашите страни", каза той."Изпратихме Съветите да се прибират у дома и прочистихме Унгария от последиците от диктатурата. Сега искаме да сме европейска нация, а не етническа група вътре в Европа", добави премиерът.


description: Това е третата песен от предстоящия десети албум на групата. Сингълът ще бъде достъпен на официалния сайт на "Метлика" в 20:30 българско време.

title: Нова песен на "Металика" излиза за Хелоуин

maintext:
"Металика" в състав Джеймс Хетфилд, Кърк Хамет, Робърт Трухильо и Ларс Улрих.
Moth Into Flame. Албумът ще бъде издаден на винилови плочи, дискове и в дигитален вариант.
Американската метъл група "Металика" пуска нова песен след няколко часа, пише сайтът "Пичфорк". Това ще бъде трети сингъл от предстоящият десети студиен албум на групата, който ще излезе на 18 ноември.Откъс от песента "Atlas, Rise!" се появи на официалния сайт на "Металика" в края на миналата седмица. Очаква се пълният ѝ вариант да излезе по-късно днес, като според "Пичфорк" това ще се случи в 20:30 часа българско време. Предстоящият двоен албум на групата се казва Hardwired... to Self-Destruct. Две от 12-те песни в него бяха пуснати през последните два месеца, като през септември излезе песента


description: Делът на твърдо решилите да гласуват за президент нараства с почти 6 пункта само за две седмици (от 61%) и е със 7 пункта над декларираната към същия период на местните избори през миналата година.

title: Число на деня: 65.6% ще гласуват на изборите за президент

maintext:
За втора поредна година по поръчка на Институт за развитие на публичната среда и финансирано с проектни средства на организацията агенция Алфа Рисърч провежда национално представително проучване за информираността и ролята на кампанията за Президентските избори и Националния референдум. Настоящото изследване е проведено в периода 19 – 24 октомври 2016г. сред 1013 пълнолетни граждани от цялата страна. Използвана е стратифицирана двустепенна извадка с квота по основните социално-демографски признаци. Информацията е събрана чрез пряко стандартизирано интервю по домовете на анкетираните лица.
Заявилите намерение да гласуват на предстоящите избори за президент от живеещите в България са 65.6%. Това показва изследване на социологическата агенция "Алфа Рисърч", проведено по поръчка на Институт за развитие на публичната среда в периода 19 – 24 октомври 2016г. сред 1013 пълнолетни граждани от цялата страна.Делът на твърдо решилите да гласуват за президент нараства с почти 6 пункта само за две седмици (от 61%) и е със 7 пункта над декларираната към същия период на местните избори през миналата година (58.5%). Ако нагласите се запазят, може да се очаква в първия тур на президентските избори да излязат над 3.7 млн. избиратели, отбелязват от агенцията. Делът на колебаещите се да гласуват е 12.8%, а на заявилите, че няма да гласуват за президент - 21.6%.С новото изискване за задължително гласуване са запознати 77% от избирателите, отчита изследването, но според преобладаващата част от хората това няма да окаже влияние върху решението им дали да участват във вота.Социолозите отчитат, че ефектът от бурните публични спорове по отчитането на квадратчето "не подкрепям никого" се изразява в това, че вече 53.4% от пълнолетните жители на България са научили за възможността да се гласува по този начин. Да изберат тази опция са решили около десет на сто от заявилите намерение да участват в изборите. Техният профил, според "Алфа Рисърч", повтаря този на обичайно негласуващите – най-млади, учащи, слабо интересуващи се от политика, жители на градовете.Огромното мнозинство от хората (82%) знаят, че на 6-ти ноември предстои гласуване за президент и национален референдум. Информацията за тези два избора достига до избирателите предимно от националните медии (79% за изборите и 62% за референдума). А като агитиращи за президентския вот на местно равнище хората разпознават не кандидатите, а политическите партии (42%).Общият извод, който се налага от проучването на "Алфа Рисърч" е, че кампанията за президентските избори и националния референдум е по-скоро слаба, ограничена до националните медии и непредставяща достатъчно информация както за позициите на кандидат-президентите, така и за аргументите по трите въпроса в референдума.Две седмици преди края на кампанията всеки втори анкетиран (51%) заявява, че не е запознат с нито една проява на кандидатите за държавен глава, показва изследването.


title: ФИФА наказа бившия шеф на тайландския футбол за пет години

maintext:
Тайландецът бе от кръга приближени на бившия президент Сеп Блатер
Етичната комисия на ФИФА обяви, че е наложила петгодишна забрана за участие във футболни дейности на бившия президент на Тайландската футболна асоциация (ТФА) Ворауи Макуди.Обвиненията срещу него бяха за фалшификация на документи и злоупотреба със служебно положение."Заради това, че Макуди е направил промени по официални документи, без да уведоми останалата част от ръководството на ТФА, го намираме за виновен за фалшификация", обявиха от световната централа.Разследването срещу тайландеца, който бе от обкръжението на бившия президент на централата Сеп Блатер, започна през юли миналата година, когато избухнаха корупционните скандали по високите етажи на организацията.


description: Селекцията на "Световните снимки на деня" днес е на дежурния фоторепортер Анелия Николова

title: Фотогалерия: Световните снимки на деня - 20 октомври 2016 г.

maintext: 1/16 снимки в галерията Клоун позира за снимка по време на 21-вата Конференция на клоуните", която се провежда в Мексико Сити, Мексико.


description: Американската компания "Тесла моторс" (Tesla Motors) и японската корпорация "Панасоник" (Panasonic) са се споразумели да си сътрудничат в производството на слънчеви батерии, информира ТАСС.

title: "Тесла" и "Панасоник" са договорили общ бизнес за слънчеви батерии

maintext:
Фотограф: MICHAELA REHLE
Американската компания "Тесла моторс" (Tesla Motors) и японската корпорация "Панасоник" (Panasonic) са се споразумели да си сътрудничат в производството на слънчеви батерии, информира ТАСС, цитирана от БТА."Панасоник" ще започне производството на фотоволтаични елементи и модули в завод в Бъфало (щата Ню Йорк) през 2017 г., уточняват от "Тесла моторс", които пък ще гарантират дългосрочни покупки на тези елементи.В съобщение на сайта на "Тесла" се посочва, че споразумението ще помогне на компанията по пътя й към бъдещето на устойчивата енергия.По-рано бе обявено, че на 28 октомври "Тесла" и американският производител на соларни панели "СоларСити" (SolarCity) могат да представят слънчеви батерии от нов тип. Ръководителят на "Тесла моторс" Илон Мъск обяснява, че става дума за началото на производството на покриви, чиято повърхност ще бъде една слънчева батерия. През август стана известно, че се планира сливане между "Тесла" и "СоларСити".


title: Дъщерята на Тайсън Гей е убита при престрелка

maintext:
Sprinter Tyson Gay's 15 year-old daughter has died after being shot in the neck at a restaurant. RIP pic.twitter.com/O2heTQxXOa — Fans Of Sport (@FansOfSport) October 16, 2016
Дъщерята на трикратния световен шампион по лека атлетика Тайсън Гей е била убита при престрелка. Инцидентът е станал в родния град на спринтьора - Лексингтън, щата Кентъки.15-годишната Тринити Гей е била простреляна във врата при размяна на изстрели между два автомобила на паркинга на местен ресторант в неделя сутринта, съобщи полицията. Момичето е било откарано в болница в критично състояние и малко по-късно е починало.Oт полицията заявиха още, че са открили едната от колите и в момента разпитват потенциалните заподозрени.Тайсън Гей е потвърдил пред местнaта телевизия LEX18, че жертвата е неговата дъщеря.


description: Гласовете "Не подкрепям никого" ще се броят за отчитане на резултатите от изборите.

title: Парламентът ще приеме окончателно спешните поправки в Изборния кодекс

maintext:
Шефът на правната комисия в парламента Данаил Кирилов (ГЕРБ) е един от инициаторите на поправките в Изборния кодекс.
Фотограф: Надежда Чипева


title: Фотогалерия: Италианските кметове в самотния поход срещу мафията

maintext:
1/15 снимки в галерията Бенедето Зокола използва записващо устройство, за да вкара престъпен бос в затвора. За отплата мафията поставя малка бомба на перваза на прозореца в офиса му миналата година. Той се намира на по-малко от метър, когато устройството избухва. Инцидентът води до трайно увреждане на слуха, разказва "Ройтерс".
Фотограф: Tony Gentile


title: Уестбрук вкара 51 точки при драматична победа на "Оклахома сити"

maintext:
"Финикс" водеше със 110:109 преди последните 7.6 секунди на двубоя, но Уестрбрук обърна резултата в полза на "Оклахома". В ответната атака Девин Букър пропусна изстрел от далечна дистанция, а оставащите три секунди Уестбрук подпечата победата на домакините с два наказателни изстрела.
Уестбрук е първият с трипъл-дабъл и над 50 точки от времето на Карим Абдул Джабар
Лидерът на "Оклахома сити тъндър" Ръсел Уестбрук отбеляза 51 точки и записа трипъл-дабъл при драматичната победа над "Финикс сънс" със 113:110 след продължение.Гардът на "гръмотевиците" взе 13 борби, направи десет асистенции и рекордните в кариерата си 44 стрелби от игра, от които отбеляза 17. Той стана първият играч от 1976 г., който прави трипъл-дабъл с над 50 точки. Тогава подобно постижение записва Карим Абдул Джабар.Гардът на "гръмотевиците" записа 38-ия си трипъл-дабъл в Националната баскетболна асоциация (НБА), а неговият отбор постигна втора победа от два мача през сезона.Втора победа от два мача спечелиха и шампионът "Кливлънд кавалиърс". "Кавалерите" измъкнаха труден успех с 94:91 при гостуването на "Торонто раптърс". Кайри Ървинг вкара 26 точки, а Леброн Джеймс се отличи с 21 точки, осем борби и седем асистенции.Фаворитът за титлата "Голдън стейт уориърс" взе първи успех през сезона. Вицешампионите надиграха "Ню Орлиънс пеликанс" със 122:14 като гости. Кевин Дюрант отбеляза 30 точки, Клей Томпсън добави 28, а Стеф Къри завърши с 23.


title: Агенцията по храните откри огнище на псевдочума по птиците в Лом

maintext:
Фотограф: Цветелина Белутова
ще се извършват постоянни клинични прегледи
Българската агенция по безопасност на храните (БАБХ) установи огнище на нюкясълска болест по птиците в кв. "Младеново" на гр. Лом, съобщиха от агенцията. Болестта засяга домашните и дивите птици, но не е опасна за човека.Областната дирекция на БАБХ в Монтана е взела проби от 19 измрели кокошки, като лабораторните тестове са били положителни за наличие на нюкясълска болест (псевдочума при птиците). Предстои всички заразени и контактни птици да бъдат умъртвени по хуманен начин. Ще бъдат унищожени птичите продукти, добити в засегнатите дворове, а всички птицевъдни обекти ще бъдат дезинфекцирани.Предстои извършване на ваксинация в 3-километровата предпазна зона около огнището, в чиито границите попадат гр. Лом и с. Замфир. В рамките на 21 дни10-километровата наблюдавана зона около огнището - селата Долно Линево, Трайково и Ковачица, община Лом, област Монтана.В двете зони се забранява търговията и придвижването на живи птици и продукти, добити от тях, както и пазарите и провеждането на изложби на птици. От БАБХ посочват, че собствениците на убитите птици ще бъдат обезщетени по реда на Наредба за условията и реда за разходване на средства за покриване на разходите свързани с епизоотичните рискове.


title: "Барселона" сложи край на чакането и преподписа с Неймар

maintext:
Бразилският национал преподписа с каталунците до 2021 г.
"Барселона" поднови договора си с Неймар. Бразилската звезда се обвърза с каталунците до 2021 г.Двете страни постигнаха споразумение помежду си още преди около три месеца, но дълго привържениците на отбора очакваха официалното обявяване на новината.Според информациите в Испания клаузата за откупуването на Неймар е увеличена на 200 млн. евро за първата година от договора. През втората сумата ще е 222 милиона, а ако някой клуб иска да купи бразилеца в последните три сезона от контракта му, ще трябва да плати 250 милиона."Продължаването на договора на Неймар е отлична новина", каза треньорът Луис Енрике. Олимпийският шампион с Бразилия отговори, че Енрике е най-добрият треньор, с който е работил."Новият договор подчертава развитието на Неймар в "Барса", както и нивото на представянето му, което го прави един от най-добрите футболисти в света. Той се чувства добре в клуба, разбира се със съотборниците си, печели титли, а чувствата са взаимни", добави Енрике.Бразилецът вкара 91 гола в 150 мача за каталунците от идването си през 2013 г. За това време той два пъти стана шампион на Испания, два пъти взе Купата на краля и веднъж спечели Шампионската лига с отбора.Трансферът му от "Сантош" предизвика разследване. Първоначално каталунците бяха обявили една сума, но се оказа, че общата стойност е 86.2 млн. евро


description: Платформата има и форма за обратна връзка, в която тийнейждърите могат да коментират и питата, на въпросите им ще отговарят медици и психолози.

title: Онлайн канал съветва тийнейджъри за сексуалното им здраве и личен живот

maintext:
по лесен, достъпен, кратък, ясен, но и атрактивен и позитивен начин да предаде на тийнейджърите всичко, което трябва да знаят за безопасния секс и здравословните връзки. С две думи -
да компенсира
Николета Попкостадинова.
С адаптивния си дизайн тя може да се ползва анонимно, когато има нужда,
ашата целева група е грамотният тийнейджър с достъп до интернет, защото има нужда от страшно много работа с него, независимо, че има родители, ходи на училище, ползва мобилни телефони, таблети и всякакви устройства", коментира
Първи срещи, раздели, връзки от разстояние, запознанства и безопасност в интернет, как да реагират или да се предпазят от насилие, промени през пубертета – не само в тялото, но и емоционални, първия път, видове секс, безопасен секс, предпазване от забременяване и сексуално предавани инфекции.Това са само част от темите, които вълнуват подрастващите, а често няма с кого да говорят по тях. Със съвети за любовта, секса и отношенията между хората ще им помага новият проект на интерактивната платформа Loveguide.bg със специален видеоканал в YouTube с водеща младата актриса Весела Бабинова, носител на "Аскеер" за изгряваща звезда.Създадената в края на миналата година интерактивна платформа целиобясни пред "Детски Дневник" нейният създателот всякакъв вид устройства с интернет. Има и речник на термините от А до Я, Енциклопедия, Търсене и други.Темите са много: през промени в пубертета, включително и емоционални, до видове секс и начини за предпазване от забременяване и сексуално предавани инфекции. Това включва и запознанства и връзки онлайн, безопасност в интернет, разбиване на митове и легенди, хомосексуалност, насилие, тормоз и много други – все ключови за физическото и емоционално здраве на тийнейджърите, а инагласите и отношенията им към света, към тези, с които общуват и към себе си."Искаме да помогнем на тийнейджърите да развият уменията си да устояват на натиск и да защитават позициите си, да могат да казват "не", да взимат правилните, добре информирани решения за здравето и личния си живот, да са толерантни и отговорни към себе си и към тези, с които общуват", казва Николета Попкостадинова.Платформата има и форма за обратна връзка, в която тийнейждърите могат да коментират и питат, а на въпросите им ще отговарят медици и психолози.Освен онлайн, тя достига до тийнейджърите и чрез разнообразни обучения, провеждани в цялата страна. Около 500 деца от десетки градове и села вече са преминали обучението, като достъпът до училищата зависи от всяко отделно училище – през учители, директори, педагогически съветници или през ученическите съвети или клубове."Най-често влизаме в Час на класа, но се е случвало и по Биология или като научат учители, че сме там на място, отлагат техните – по английски например, за да направим нашия. Защото самите те осъзнават колкоТе самите получават толкова много въпроси и се радват, когато някой е дошъл да отговори експертно, но и позитивно, иновативно, на езика на децата – без медицински термини и учебници по анатомия", обяснява Попкостадинова.България е в челото на всички негативни статистики, свързана със сексуалното здраве на младите хора. Причините са, че здравното образование не е част от задължителната училищна програма, а вкъщи сексът традиционно е тема табу. Децата не получават подходящата информация. Текоето ги залива отвсякъде. "ННиколета Попкостадинова.


title: И малките, и големите магазини нарушават правилата, обяви шефът на Агенцията по храните

maintext:
Фотограф: Анелия Николова
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Всички са склонни да нарушават правилата, ако открият възможност за това. Така изп. директор на Българската агенция по безопасност на храните Дамян Илиев коментира пред "Труд" дали малките магазини или големите са по-склонни да нарушават правилата, свързани с безопасността на храните.Той съветва потребителите да внимават, като следят етикетите на стоките.По данни на агенцията най-честите нарушения, свързани с имитацията на храните, са при сиренето, като немлечен продукт се представя за такъв. При последните проверки на агенцията обаче е установен много малък брой нарушения.Вече не се констатирали имитиращи продукти, които не са обозначени, в хотелите, предлагащи ол инклузив, или те били рядкост. На въпрос как при хранене от този тип в един хотел би трябвало да се уведоми потребителят, ако му се предлага имитация, Илиев казва: "За ол инклузива е доста сложно. Самата цена подсказва какво се предлага."Проверките на агенцията в летните курорти са показали, че силно са намалели нарушенията. Това се доказвало и от факта, че нямало масови случаи на хранително отравяне вече. Предстоят проверки и в зимните курорти от декември, съобщава Илиев.


title: Учени и природозащитници внесоха становища за спасяване на Кресненското дефиле

maintext:
Фотограф: Надежда Чипева
(
)
Становища за нуждата от алтернативен на магистралата път при Кресненското дефиле са внесли днес Националният природонаучен музей към БАН и няколко природозащитни организации, сред тях са СДП "Балкани", Институт за зелена политика, Информационния и учебен център по екология, сдружение "За Земята".Става дума за експертни становища по заданието за оценка на въздействието върху околната среда (ОВОС) на Лот 3.2. от автомагистрала "Струма", с които всички тези институции и организации обосновават необходимостта да бъде оценена и алтернатива за трасе пълен източен обход на Кресненския пролом.По този начин ще се даде възможност на агенция "Пътна инфраструктураАПИи на цялото правителство да поискат дофинансиране на проекта от Европейската комисия, мотивират се вносителите.Становище в същата посока е внесено и с подписите на 108 учени и специалисти по опазване на биологичното разнообразие. Те призовават агенцията да включи източната алтернатива, с която да се избегне унищожаването на Кресненското дефиле, чието биологично разнообразие е от европейска значимост. Сред подписалите се са представители на научната общност от Националния Природонаучен Музей към БАН, Института по биоразнообразие и екосистемни изследвания (ИБЕИ-БАН), СУ "Св. Климент Охридски", Лесотехническия университет, Пловдивския университет "Паисий Хилендарски", Регионалния природонаучен музей – Пловдив и други.Вносителите на всички становища са притеснени, че от АПИ се опитват предварително да извадят от процедурата по ОВОС едната от двете реални алтернативи, които изпълняват едновременно транспортните и екологичните условия. Те цитират изказване по БНТ на председателя на агенцията инж. Лазаров, че са получили подкрепа от Европейската комисия за процедура без варианта "пълна източна алтернатива". "Ако това е вярно, то и самата Комисия нарушава задължителни изисквания на европейското природозащитно законодателство," е позицията на природозащитниците.Според тях по този начин, ще се наруши препоръка 98 от 2002 на Бернската конвенция, която изисква сегашният път през Кресненски пролом да бъде сведен до локален, обходен на магистралата път, за използване главно от местните хора. Това ще им даде възможност след изграждане на магистралата да развият района като туристическа дестинация, която да компенсира загубите от намаляването на крайпътната търговия след построяването на магистралата.Природозащитните организации напомнят, че построяването на магистралата е възможно само ако се изпълнят екологичните изисквания според националното и европейското законодателство.Те припомнят, че ако това води до оскъпяване на проекта, то АПИ и българското правителство могат да поискат дофинансиране на проекта от Европейската комисия чрез различните нейни механизми. Това са например Европейският фонд за стратегически инвестиции подкрепящ "Плана Юнкер", заем от Европейската инвестиционна банка и средства от фондовете за транспортните коридори (ТЕН-Т).


title: Анди Мъри: Това е най-добрата година в моята кариера

maintext:
Мъри влезе в елитния клуб на тенисистите с 40 индивидуални титли в турнирите на АТП
"Постигнах доста победи, загубих и някои мачове, но със сигурност като постоянство на резултатите това е най-добрата година в кариерата ми", каза Мъри след финала.
Той оцени високо представянето на Григор Димитров днес. "Финалът беше на много високо ниво. Григор се бори здраво до края. Беше много трудно и съм доволен, че успях да спечели в два сета."
"Това вероятно е най-силният ми мач тази седмица, а вторият сервис беше най-добрият елемент от играта ми. Той ми осигури доста точки и въпреки че беше студено, успявах да вкарвам втори сервиси със 160 км/ч", допълни шотландецът.
Мъри стигна до първата си титла в Пекин, без да загуби сет в двубоите с Андреас Сепи, Андрей Кузнецов, Кайл Едмънд, Давид Ферер и Григор Димитров.
"Тази седмица беше фантастична за мен. Щастлив съм от начина, по който играх в последните мачове. Очаквам с нетърпение мастърса в Шанхай", завърши Мъри.
Световният номер 2 Анди Мъри определи настоящия сезон като най-добрия в неговата кариера. Шотландският тенисист победи Григор Димитров във финала на турнира от категория "АТП 500" в Пекин и спечели пета титла през 2016 г.По-рано през годината Мъри стана за втори пореден път олимпийски шампион и завоюва третата си титла от Големия шлем. Трофеят в Пекин е под №40 в кариерата му, а от понеделник той ще се доближи на 1555 точки от Новак Джокович в годишната ранглиста.


title: Румяна Ченалова до прокурорите: Качествата и храбростта не се измерват с броя обвинителни актове

maintext:
Отстранената от Софийския градски съд Румяна Ченалова
Фотограф: Надежда Чипева
Ченалова също наближава".
"Дневник" публикува цялото писмо на Румяна Ченалова с незначителни съкращения.
Комуникацията между отстранената от Софийския градски съд Румяна Ченалова и държавното обвинение продължава под формата на отворени писма. Днес Ченалова разпространи до медиите отговор на изявлението на асоциацията на прокурорите в България от началото на седмицата. В него прокурорите поискаха от медиите да подкрепят обвинението и заявиха, че отхвърлят внушенията, че прокурорите действат под команда и в защита на нечии лични или престъпни интереси като определят тези твърдения като манипулативни и популистки. Повод за това им даде самата Ченалова, която през уикенда изпрати отворено писмо до главния прокурор Сотир Цацаров , заради негови думи по време на заседанието на Висшия съдебен съвет (ВСС), че "времето наЗА ПРОКУРОРИТЕ И НУБИЙСКИЯ ЛЪВРанновизантийският поет Иоан Геометър пише, че храбростта на българският народ е "по – голяма от храбростта на нубийският лъв". Подобно възхищение от българите изразява и византийският император Лъв Шести Мъдри, който в книгата си "Тактика" отбелязва, че "храбростта е най–висшият идеал на българите". Готският историк Енодий описва един сблъсък между българи и готи по следния начин: "И готите, и българите са учудени, че се намират пред хора, подобни на тях и че виждат сред човешкия род противник, равен на себе си...Те са народ (българите), комуто преди битката с тебе (Теодорих) не се е случвало да срещне противник, който да му устои"Българите и храбростта.Такива мисли предизвика у мен писмото на Управителния съвет на Асоциацията на прокурорите в България. Същият Управителен съвет, който възторжено приветства избора на Главния прокурор Сотир Цацаров и избора на всеки член на ВСС от прокурорската квота. Същият Управителен съвет, който не реагира след разкритията за лобиране при провеждане на избора на прокурори за членове на ВСС. Ние обаче помним кои бяха и кои не бяха наказани. Помним и смъртта на Ситнилски.Писмото на Управителния съвет очевидно е формално и мъртво родено...Думите не носят усещане за преживяна емоция, за обида, за гняв или огорчение. Думите ясно градят концепцията: ние сме закона; който е против нас е безпринципен манипулатор и недостоен човек; всяка власт (вкл. четвъртата) ни дължи респект и подчинение. Нещо като "Прокуратурата не дължи отчет никому", казани, знаем от когоПрокурорите работят честно и почтено, и спазват закона защото са внесли през 2015 година 33 411 обвинителни акта. Такъв е единственият аргумент в становището на УС.Професионалните и морални качества, храбростта не се измерват и олицетворяват с броя внесени обвинителни актове и осъдени лица. Във времена на крещяща нужда от справедливост, времена на пречупена надежда и примирение, времена, в които стотици успяват само да нахранят децата си, а единици прекарват всеки уикенд в големите европейски столици, нямат значение бройките внесени обвинителни актове.Дори и тази информация е поднесена избирателно и със сигурност манипулативно.В доклада си за дейността на прокуратурата за 2015 година е посочено, че прокурорите са решили общо 166 073 досъдебни производства. От тях са прекратени малко под 50 % - 68 867, от които 37180 по давност, спрени са 60 718 и са внесени в съда 33 411 прокурорски акта. Тези прокурорски актове обаче представляват споразумения между прокуратурата и обвиняемите, постигнати в досъдебното производство - 11 172, предложения за освобождаване от наказателна отговорност – 4 345 и 17 894 обвинителни акта.По внесените 17 894 обвинителни акта са постигнати споразумения в съдебната фаза – 8 190, като на практика са се развили в състезателно производство 9 704 наказателни дела.Именно по тези дела през 2015 година в България са постановени 8762 осъдителни присъди и 1225 оправдателни присъди с оправдани 1519 лица, чиито разбитият живот, психика, репутация трябва да обезвъзмездим всички ние.Няма и дума за изключително ниския дял на делата на корупционните престъпления. Делата с висок обществен интерес са основно общоопасните престъпления и в частност транспортните.През 2014 година съдът е осъдил прокуратурата и присъдил обезщетения основно за незаконно обвинение в размер на 3 651 867лв., а през 2015 г. в размер на 2 495 245 лв. Спорната професионална репутация, за която се говори в становището трябва да се търси именно тук. Отговорността за некомпетентност трябва да е лична, а не размита в колективните упреци срещу съда или обстоятелствата.Обезщетенията в милиони левове обаче трябва да плащаме всички ние, децата ни , а може би и внуците ни.Докога? И защо?Що се отнася до медиите.поредното неразбиране на принципа за свобода на словото и принципите на правовата държава. Истинските медии не помагат. Те трябва да казват истината такава каквато е – независимо от последиците. Някога, при учредяването на дружеството на столичните журналисти през 1905 година първият незаписан вариант на чл.1 от Устава (според журналиста историк М.Топалов) е гласял: Член на дружеството може да бъде всеки един журналист, който поставя честта си над хляба и е готов да се откаже от хляба си в името на истината, правдата и честта си.Тези думи могат да са мерило за всеки един от нас. Дори когато хляба горчи или е поръсен със златен прашец, винаги има избор, и винаги можеш да стъпиш на верния път. Трудното е после. Но до теб неотлъчно ще бъдат твоята чест, истината и справедливостта. Остава само да се събуди онази храброст, от която са треперили племена, народи и империи.Прокурори, а не УС на вашата Асоциация - ако носите дори частица от храбростта на нубийския лъв ще кажете истината – за влиянието, заповедите, избирателното отношение, за незаконните разпореждания и т.н. и т.н.В противен случай ни чака забрава. От "страшните българи, които поваляха империи" ще остане само земята ни, граничила с три морета, земя на велики държавници и патриоти, земя на децата ни и техните деца, която единствена ще пази спомена за великите времена на българската държавност, но и спомена за срама на днешните времена.Българите и храбростта – една тема, по която е нужно да говорим.


description: Първият му съперник в мастърса в Париж ще е кипърецът Маркос Багдатис или французинът Пол-Анри Матийо. Димитров, който е 14-и в схемата на надпреварата, е в горната ѝ половина и още в третия кръг може да срещне водача в световната ранглиста Новак Джокович.

title: Григор Димитров остава 18-и в света преди последния си турнир за годината

maintext: Българският тенисист Григор Димитров запазва позицията си в световната ранглиста. Той продължава да е на 18-ото място в подреждането.Тази седмица Димитров ще играе в последния си турнир за сезона. Хасковлията ще стартира директно от втория кръг в мастърса в Париж.Първият му съперник ще е кипърецът Маркос Багдатис или французинът Пол-Анри Матийо . Димитров, който е 14-и в схемата на надпреварата, е в горната ѝ половина и още в третия кръг може да срещне водача в световната ранглиста Новак Джокович.Сърбинът се надява да удържи първото си място в края на сезона. Той е преследван от намиращия се в отлична форма Анди Мъри, който триумфира във Виена "Анди Мъри определено заслужава да е в тази позиция и да има шанс да завърши годината като №1 в света. Не забравяйте обаче, че дали това ще се случи или не, не зависи само от него. Зависи и от мен", каза Джокович В тройката на световната ранглиста е Стан Вавринка.


title: Израел замрази отношенията си с ЮНЕСКО

maintext:
Израел замрази отношенията си ЮНЕСКО в знак на протест срещу резолюция, с която в медународната организация за образование, наука и култура се обявява, че светите места на т.нар. Хълм на храма в Ерусалим, не могат да се свързват с еврейската вяра. По този начин на практика ключова организация в структурата на ООН обявява, че хълмът, където е джамията Ал Акса - второто по святост за мюсюлманите място след Мека, е единствено ислямски свещен обект.
Хилядолетия преди появата на исляма тук е имало култов център на евреите, а около 967 г. пр. Хр е построен Първият храм (известен като Храмът на Соломон).
В отговор на решението на предвожданата от Ирина Бокова организация министър Нафтали Бенет обяви, че страната му замразява всякакво сътрудтничество с ЮНЕСКО, защото тази организация подкрепя джихад в Ерусалим в седмицата, когато двама евреи бяха застреляни в града от въоръжен палестинец.
What's next? A UNESCO decision denying the connection between peanut butter and jelly? Batman and Robin? Rock and roll?
— Benjamin Netanyahu (@netanyahu) October 13, 2016
Премиерът Бенямин Нетаняху разпространи в "Туитър" саркастичен коментар, в който казва: "Какво ще е следващото? ЮНЕСКО решава да отмени връзката между маслото и мармалада? Между Батман и Робин? Между Рок и рол?"Нито една европейска страна не е подкрепила внесената от арабски държави резолюция, поставяща за юдеите под въпрос светостта на Стената на плача.Във вота в комисия от 58 членове 24 държави гласуваха "за", 6 "против" (САЩ, Великобритания, Германия, Холандия, Литва и Естония) и 26 "въздържал се". Две страни не участваха в глауването.Според в."Аарец" израелската дипломация е успяла да убеди няколко страни да се въздържат и сред тях са Франция, Швеция, Словения, Аржентина, Того и Индия.Текстът на приетата в петък резолюция ще бъде внесен следващата седмица за формално одобрение от изпълнителният съвет на ЮНЕСКО, където се смята, че тя ще бъде приета без съпротива.Резолюцията е за това колко важен е за юдаизма, християнството и исляма Старият град на Ерусалим, но също така критикува разкопките от страна на Израел на исторически места и ограничения за посещение от палестинци. В текста на няколко места Израел е наричан "окупационна сила" и се осъжда "щурмуването" на комплекса около джамията Ал Акса от "израелски крайно десни екстремисти и униформени части", както и "провокациите", оскверняващи мястото.Навсякъде за хълма се говори с името Харам ал Шариф, както го наричат мюсюлманите.Премиерът Нетаняху нарече текста "абсурден" и обвини ООН и ЮНЕСКО, че участват в разиграване на "морален фарс".


title: "Челси" нанесе тежък удар на шампиона "Лестър"

maintext:
Еден Азар бележи второто попадение в мача
"Челси" нанесе тежко поражение на шампиона "Лестър" и победи с 3:0 на "Стамфорд бридж" в мач от 8-ия кръг на английското първенство.Головете за успеха вкараха Диего Коща, Еден Азар и Виктор Моузес, а "лисиците" не успяха да се противопоставят на съперника си по никакъв начин.С трите точки днес столичани вече имат актив от общо 16, с които заемат поне засега петата позиция в класирането, докато шампионът е на незавидното 13-о място.Клаудио Раниери изненадващо остави на резервната скамейка Риад Марез, Ислам Слимани и Дани Симпсън, а на тяхно място започнаха Луис Ернандес, Джефри Шлуп и Ахмед Муса.Още в шестата минута домакините можеха да поведат в резултата, след като Виктор Моузес напредна по десния фланг и опита центриране по земя и се получи рикошет в крака на Кристиан Фукс. Топката се насочи към долния десен ъгъл на вратата на Петер Шмайхел, който обаче успя да избие в корнер.При последвалото центриране на близката греда Неманя Матич пусна хитро топката зад гърба си и тя попадна в Коща, който отблизо нямаше проблеми да се разпише.В 28-ата минута Давид Луис изпълни много добре пряк свободен удар, след който топката срещна лявата греда на вратата на "лисиците". Пет минути по-късно натискът на сините все пак даде резултат и те удвоиха. След слаба изява на "Лестър" в защита падналият на земята Педро изведе Азар. Белгиецът напредна отдясно, премина покрай вратаря и прати топката във вратата му.Секунди след началото на на второто полувреме удар на Педро срещна ръката на Фук в наказателното поле на "Лестър", но Андре Маринър прецени, че няма дузпа. Малко след това и гостите претендираха за 11-метраов наказателен удар след единоборство между Шлуп и Моузес, но сигнал отново не последва.В 57-ата минута Шмайхел отново трябваше да се намесва след опасен удар по земя на Моузес, а "лисиците" постепенно се опитаха да наложат териториален натиск. Той доведе само до опасна ситуация, дошла след намесата на Давид Луис, който за малко не си вкара автогол в опит да пресече центриране по земя на Олбрайтън. Късметът обаче бе на негова страна и топката срещна гредата.В 73-ата минута Нголо Канте пропусна страхотна възможност да огорчи бившия си тим, след като се озова в чиста позиция и стреля силно по земя, но Морган блокира пред голлинията. Десет минути преди края Виктор Моузес оформи крайния резултат след страхотна асистенция на резервата Натаниел Члоба, който го изведе с пета.


title: Министър Танева уволни шефа на агенцията по рибарство

maintext:
Министърът на земеделието Десислава Танева
Фотограф: Анелия Николова
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Изпълнителният директор на Агенцията по рибарство и аквакултури Янчо Янев е освободен от длъжност заради разследването срещу него за злоупотреби с евросредства, съобщи пресцентърът на Министерството на земеделието, на чието подчинение е агенцията. Заповедта е подписана от министър Десислава Танева. След съвместна акция на прокурорите от специализираното звено "Антикорупция" към Софийската градска прокуратура, служители на ДАНС и главна дирекция "Национална полиция" преди ден бяха задържани трима души заради злоупотреба с еврофондове в периода от март до октомври 2015 г. Между тях беше и директорът на агенцията Янчев, който е на поста от 2014 г. Според прокуратурата със знанието на директора служител на агенцията и негов познат са изтеглили 60 хил. лв. субсидия чрез документи с невярно съдържание.Янчев е освободен от ареста под гаранция от 20 хил. лв. и е със забрана да напуска страната.


description: Патриотизмът в Турция винаги е бил силен, но след неуспешния опит за военен преврат президентът Таийп Ердоган се възползва от популисткия ентусиазъм, за да преобрази нацията според своите възгледи.Въпросите са каква Турция иска всъщност Ердоган и какви стъпки ще направи този силен и понякога непредвидим лидер, за да постигне визията си.

title: Каква Турция иска да види Ердоган

maintext:
Патриотизмът в Турция винаги е бил силен, но след неуспешния опит за военен преврат президентът Таийп Ердоган се възползва от популисткия ентусиазъм, за да преобрази нацията според своите възгледи.
Президентът и съпругата му Емине Ердоган
Гледайки хоризонта на Истанбул, е невъзможно човек да не остане поразен от внушителния брой знамена в червено и бяло със звезда и полумесец, които се развяват от сградите, паметниците, мостовете и пилоните.Патриотизмът в Турция винаги е бил силен, но след неуспешния опит за военен преврат президентът Реджеп Таийп Ердоган се възползва от популисткия ентусиазъм, за да преобрази нацията според своите възгледи.Въпросите са каква Турция иска всъщност Ердоган и какви стъпки ще направи този силен и понякога непредвидим лидер, за да постигне визията си.Отговорите може да имат трайни последици за глобалната роля на Турция като член на НАТО с мюсюлманско мнозинство, чиято подкрепа според Запада е ключова за войната срещу "Ислямска държава" и за решаването на мигрантската криза.Според дипломати и анализатори Ердоган е изяснил пределно ясно целите си. През трите месеца след опита за преврат властите са уволнили 100 000 държавни служители, съдии, университетски преподаватели, военни и полицаи, правейки чистка в едни от най-солидните стълбове на обществото.Възможна мишена е всеки, заподозрян във връзки с живеещия в САЩ ислямски проповедник Фетхуллах Гюлен, когото Ердоган обвинява, че е ръководил пуча. Гюлен отрича да е заговорничил срещу държавата или да е замесен по какъвто и да е начин в преврата.Повече от 30 000 души бяха арестувани. Пет процента от полицейските сили бяха отстранени от длъжност. Цели министерски отдели бяха затворени.Някои от западните съюзници се опасяват от настъпващия авторитаризъм и изместването към политически модел, изграден около силен лидер и една единствена доминираща партия при липсата на разделение на властите в Турция, чийто размери, военна сила и разположение между Европа, Близкия Изток и Азия й дават значително стратегическо влияние."Той иска една Турция, в която да взима неоспорвани решения без ограниченията на нормалната демократична система", смята Джеймс Джефри, бивш посланик на САЩ в Анкара и старши член на Вашингтонския институт за близкоизточна политика."Той няма да наруши конституцията, за да се отърве от демокрацията, но иска да направи опозицията неспособна да му се противопоставя и да упражнява ясно властта си над нея", допълва Джефри пред "Ройтерс".За разлика от това, верните привърженици на Ердоган гледат на него като на защитник на благочестивите и строител на една горда и независима нация, която няма да бъде командвана от външни сили.Президентът и приближените му приемат остро критиките, че е диктатор. Те изтъкват последователните му изборни победи, в началото като лидер на управляващата Партия на справедливостта и развитието, а след това и в първите преки избори за президент в Турция през 2014 г.Амбициите на Ердоган обаче вероятно отиват по-далеч от това да поеме контрола и да проявява авторитарност.Въпреки че 62-годишният лидер може да няма никакво желание да пресъздава Османската империя, според политически анализатори и дипломати той иска да използва чувството за величие, за да изгради една Турция, която да доминира света, да бъде уважавана, а може би и да внушава малко страх у съседите и съюзниците си.В реч и коментари преди и след проваления преврат президентът често се връща към османския период, когато турските прадеди са владели територии от Югоизточна Европа до Кавказ, Северна Африка и Ирак.Ердоган обикновено изразява съжаление за отстъпките, направени от турските лидери след Първата световна война при подписването на Лозанския договор, който създава модерната турска държава през 1923 г., намеквайки, че само той може да възроди великото минало на нацията."Това, което наблюдаваме в Турция, е свързано с почти постоянното желание за възвръщане на наследството на Османската империя, която е била многоезична, мултиетническа единица", коментира Бюлен Алириза, директор за турския проект към Центъра за стратегически и международни изследвания във Вашингтон."В почти всяка една от речите на Ердоган има три теми: можете да сте горди, че се турци, горди, че сте мюсюлмани, имаме влияние над нашия регион и отвъд.Изразът "Велика Турция" се използва почти всеки път".През август с голям символизъм и фанфари Ердоган откри новия мост над Босфора между Европа и Азия. Той е трети над протока и бе кръстен на османския владетел от ХVI век Явуз Султан Селим. "Бъди горда с властта си, Турция", се казваше в реклами по телевизията.Прд Общото събрание на ООН през септември по време на най-високопоставената реч, която Ердоган е изнасял след проваления опит за преврат, той говори по две от любимите си теми: как Турция помага на потиснатите и служи за модел в мюсюлманския свят и как властта в ООН е концентрирана в твърде малко държави."Светът е по-голям от Петорката", заяви той, имайки предвид петте постоянни членки на Съвета за сигурност на ООН. "Съвет за сигурност, който не представлява целия свят, никога не може да послужи за установяване на мир и справедливост по света".След идването си на власт, първо като премиер, а после и като президент, Ердоган управляваше в период на бърз икономически растеж и засилено регионално влияние.Дори и да няма териториални амбиции, Турция, раполага с войски в Северна Сирия, обучава армии в Ирак пред растящата тревога на правителството в Багдад, и се надява да се превърне в регионален енергиен хъб, кръстопът между Русия, Иран и Източното Средиземноморие."Той се опитва да оказва влияние в региона чрез голямата и силна икономика на Турция и претенциите й да бъде ислямска сила", казва Джефри. "Има нотка на завръщане към османските времена и към турското влияние в региона – той иска една по-ислямска алтернатива на Запада".Това се оказва добра формула. Проучване от края на юли, две седмици след опита за преврат, показа, че Ердоган има подкрепата на две трети от 78 милиона души, най-високата, измерена досега.И все пак, стремейки се към по-уверена и може би внушаваща повече страх Турция, Ердоган понякога върви по ръба, обтягайки връзките с Европейския съюз и Запада, които гледат предпазливо към настъпващия според тях авторитаризъм.Възлизащата на 720 милиарда долара турска икономика е подхранвана в голяма част от търговията и инвестициите с Европа. Работната седмица е от понеделник до петък, за да съвпада с тази на бизнеса в Лондон и Ню Йорк, а не с останалия мюсюлмански свят. На теория Турция все още планира да се присъедини към ЕС и има централна роля в НАТО.Средният годишен ръст на страната обаче се стопи от 5 на 3 процента и има нужда от нов тласък, за да се намали безработицата сред милионите млади турци. А това изисква Турция да остане отворена към Запада.Андрю Дъф, бивш член на Европейския парламент и зам.-председател на парламентарната комисия Турция-ЕС, гледа на Ердоган като на "изцяло непостоянен" по отношение на Европа и фокусиран засега върху това да използва исляма и национализма."Опасявам се, че ще става по-зле", коментира Дъф. Той бе обвинен от турските власти, че е гюленист, но отхвърля твърденията с насмешка. "Сигурен съм , че целта на Ердоган е да остане на власт поне до 2023 година, едновековният юбилей от основаването на републиката".Дъф не мисли, че Ердоган ще се върти около Изтока постоянно. Но засега Европа, НАТО и Запада срещат един непостоянен партньор."От историческа гледна точка това е очарователно, защото Турция е наистина самоуверена", смята Алириза. "Дали ще продължи да гледа към миналото на държавата и отварянето й към Запада, или към мечтаното бъдеще, в което Турция ще се приближи до братята си на Изток. Това е критичен момент".


description: Пореден запис разкрива какво са си говорили Янева и Мондешки за делото за КТБ.

title: Из "Яневагейт": Бойко и Делян винаги са партия

maintext:
Делян Пеевски Бойко Борисов
нов сезон Янева разказва как издателят на в. "24 часа" Венелина Гочева й е предлагала помощ, как се играят карти при премиера Бойко Борисов, как бившият министър на правосъдието Христо Иванов "трябва да яде бой". Освен това как Янева е поръчала да бъде изнесена червена папка от съда малко преди да бъде отстранена.
Нов епизод от сериала "Яневагейт" разкрива твърдението на бившия председател на Софийския градски съд Владимира Янева, че премиерът Бойко Борисов и депутатът от ДПС Делян Пеевски винаги "играят в партия". Разговорът е от февруари 2015 г., когато Борисов все още не беше питан кого вижда в огледалото. Участници в разговора отново са Янева и Момчил Мондешки. Румяна Ченалова присъства в началото, но излиза, за да купи цигари.От сайта "Бивол", които разпространи разговора, уточняват, че Мондешки и Янева, които обсъждат делото КТБ, говорят тихо и е трябвало звуковият файл да бъде обработен срещу шум.Докато Ченалова излиза, Мондешки предлага отново на Янева да говори "с Бойко или с Цветан", но Янева отказва и казва, че трябва сама да отиде. Адвокатът я предупреждава да не се бави, защото "резилът ще е голям".Янева: Какъв ще е резилът, като си подам оставката?Мондешки: Те т'ва искат. Ти нали разбираш, че Бойко вижда как му се изплъзва делото КТБ. Щот' Делян явно няма да може да го оправи сетне.Янева: Глупости. Те винаги са играли партия. Няма никакъв смисъл. Той няма друг начин... Няма друг начин. Първо, те винаги са играли партия, второ, той - Делян, добре разбира, че властта е в момента в него и той няма как да го... да не беше в него, да го притисне и да го излъже, ама сега няма как. Още повече, нали се сещаш, че синдиците трябва да минат и през министъра на финансите. Без Бойко да даде одобрение, и министърът на финансите няма да даде.В този епизод след излизането на Ченалова се разбира, че Мондешки иска "да тегли един шут на кучето", което според Цацаров е най-добросъвестният участник в разговорите. В предишни публикувани записи Янева казва, че службите са "на Делян, а не на Бойко", а тя и Мондешки се съгласяват, че "всеки знае, че Борисов никога не казва истината".Мълчанието на институциите по новата порция записи, които се разпространяват вече трета седмица, продължава. Досега в т.нарМиналата седмица председателят на Върховния касационен съд Лозан Панов призова прокуратурата да каже какво се случва с разследването по "Яневагейт", което бе спряно през лятото заради невъзможността да бъде открит човекът, правил записите. Отговор от главния прокурор Сотир Цацаров всъщност не последва. Неговото изявление беше в посока, че ако той бъде питан за разследвания, това означава, че от своя страна той може да задава въпроси за висящи дела.


title: Волейболният ЦСКА привлече генерален спонсор и си постави високи цели

maintext:
От волейболния ЦСКА заявиха, че новият спонсор е оценил усилията им да минат по тежкия път, като сами изплатят задълженията си и съхранят клуба
[LAP.bg]
За първи път от години от ръководството на ЦСКА заговориха за високи цели и спечелване на шампионската титла. Попов обаче подчерта, че урокът е научен и грешките няма да бъдат повтаряни. Преди шест-седем сезона ЦСКА имаше много силен отбор и постигаше победи в Шампионската лига, като игра и полуфинал в CEV Cup. Тогава обаче бяха натрупани големи задължения. Затова сега в клуба ще търсят постепенно развитие, като правят стъпка по стъпка.
"Една от целите ни е да направим така, че нашите състезатели да чувстват привилегия, че са в ЦСКА, а всички други в България да искат да дойдат при нас. Така, както е било преди години", заяви Попов. В мъжкия отбор гледат към титлата и към изграждане на силен отбор, който да постига успехи в Европа.
Изпълнителният директор на "Хиполенд" Мариан Колев посочи, че е привърженик на отбора и е привлечен от това, че клубът има най-добрата детска волейболна школа в България, което прави и връзката с управляваната от него фирма.
"Няма да правим трагедии, ако още първата година не станем шампиони", каза той и посочи, че очаква влизане в тройката.
В последните години, докато се бореше за съществуването си, ЦСКА се издържаше със собствени инициативи. Сега Попов обяви, че парите от новия спонсор ще бъдат насочени към развитието на отборите, а клубът сам ще се погрижи за покриването на останалите си дългове.
Другата голяма цел е модернизирането на спортната база - зала "Васил Симов" и зала "Армеец". Червените са намерили инвеститор, но очакват да получат съоръженията за дългосрочно ползване. "Разговаряме с министър Кралев, който обяви, че скоро трябва да бъде приет новият закон за спорта и че в него се предвижда отдаването на бази за 20-30 години. Никой няма да дойде да инвестира, ако нямаме дългосрочен договор", каза Попов.
Този сезон мъжкият отбор на ЦСКА се завръща в Европа, като през януари ще домакинства в "Арена Армеец". В клуба обмислят да ползват най-голямата зала и за отделни мачове от вътрешното първенство като дербито с "Левски".
Мъжкият отбор започва сезона с домакинство на носителя на купата и Суперкупата "Нефтохимик". Мачът е в сряда от 18.30 часа в зала "Васил Симов".
Волейболният ЦСКА представи "Хиполенд" за генерален спонсор. Изпълнителният директор на клуба и треньор на мъжкия отбор Александър Попов заяви, че договорът с веригата хипермаркети за детски и бебешки стоки е дългосрочен, а финансовите стойности не бяха разкрити.Червените изтъкват, че "с кръв и сълзи" са преминали през един от най-трудните периоди в историята си. "В продължение на шест години ЦСКА с много лишения и трудности успя да запази идентичността си, да съхрани армейския морал и същевременно да изгради десетки нови прекрасни състезатели", каза Попов."Успяхме да изплатим по-голяма част от задълженията си към НАП, остава да се платят стари възнаграждения към състезатели от 2011 г., но и това ще го направим в рамките на една година."Освен това е оценил усилията на клуба да мине по тежкия път, като сам изплати задълженията си.


description: Ароматна и вкусна есенна рецепта от новия брой на "Бакхус"

title: Есенни круши в бътърскоч сос

maintext:
[Бакхус]
Рецептата е част от новия брой на Бакхус, който може да бъде намерен в Inmedio, Relay, CASAVINO, Кауфланд, Билла, Пикадили, Фантастико, OMV. Повече информация вижте тук * 5 големи твърди круши* 50 г орехи* 50 г стафиди* 2 супени лъжици мед* 2 щипки канела* Щипка индийско орехче* 200 г захар* 30 г маслоОбелете крушите, без да махате дръжките. Дъното им се отрязва съвсем малко, колкото да могат да стоят прави, без да се клатят. Намажете с лимон, за да не почернеят.След това разрежете всяка круша на 1/3 от върха към основата. Издълбайте кухина от основата, а горната част оставете за капак.В купа се смесват орехите, стафидите, канелата, индийското орехче и медът. С този пълнеж запълвате всяка круша. Затваряте ги с капачетата и ги слагате настрани, докато приготвите соса.Изсипете захарта в голяма тенджера с дебело дъно на силен котлон. Разбъркайте чак когато захарта тръгне да се разтопява и пожълтява. Бърка се до златистокафяво, след което се отстранява от котлона и се добавя маслото, отново с бъркане.В този сос наредете крушите внимателно, затворете тенджерата с капак и върнете на котлон с умерен огън за 30 минути.Когато крушите са сварени, ги извадете да изстинат в чинии за сервиране. През това време оставете соса да изстине и да се сгъсти, докато стане лепкав.Финалната стъпка е с него да полеете всяка една круша.Готови са за сервиране.


description: Разочарование на премиера Виктор Орбан, активността се оказа под очакванията и резултатът няма да има задължителна сила.

title: Разочарование за Орбан - активността на референдума е твърде ниска

maintext:
Turnout at 5.30PM is at 39.88%, well below previous successful referendum. Final result expected at most 45%. #Hungary #QuotaReferendum pic.twitter.com/zBEma8sVDI
— jackie k (@dzhecki) October 2, 2016
Мнозинството от унгарците, участвали в неделния рефернум за това дали страната да продължи да приема квоти мигранти, определени от Европейския съюз, най-вероятно са се обявили против това въпросът да се определя от институциите в Брюксел.Но, за разочарование на премиера Виктор Орбан, активността се оказа под очакванията и резултатът няма да има задължителна сила.Според предварителните данни на ЦИК, обявени в края на изборния ден, тя е под 50%.Към 16 часа до урните отидоха едва 30.66% от имащите право на глас. Към този момент анализаторите започнаха открито да коментират, че едва ли ще бъде достигнат прагът от 50% плюс един глас, за да е валиден резултатът. Към 17:30 активността се покачи на 39.88%."Мисля, че ако активността е около 40%, това ще е фиаско за Орбан и правителството в международен план", каза пред "Ройтерс" Атила Юхас от Political Capital. Според него крайният резултат ще е в рамките на 44-46% активност.Агенцията допълва, че у дома премиерът и управляващата партия "Фидес" ще се обявят за победители, но с резултат, който орязва способността на Орбан да оказва нанитск над Брюксел за общоевропейска промяна на политиката към мигрантите.След като пусна бюлетината си в Будапеща, той каза пред репортерите, че още следващата седмица ще отиде в Европейската комисия за започване на разговори благодарение на мандата, който ще получи от референдума. "И ще опитам да осигуря повече да не бъдем принуждавани да приемаме в Унгария хора, с които не желаем."Според него най-важното е броят на отхвърлилите квотите да е по-голям от гласовете на онези, които ги приемат. Социологическите допитвания пред ивота показаваха над 80% одобрение за отхвърлянето на квотите сред тези, които обещаваха да гласуват.Данните за активността обаче са възприемани като отхвърляне или най-малкото като неуспех за правителствената пропаганда, вложила милиони евро да убеждава унгарците колко опасно е да приемат бежанци и мюсюлмани и да изпратят сигнал на Брюксел, че миграционната политика застрашава европейската сигурност.


description: Селекцията на "Световните снимки на деня" днес е на дежурния фоторепортер Юлия Лазарова.

title: Фотогалерия: Световните снимки на деня - 14 октомври 2016 г.

maintext: 1/16 снимки в галерията По време на миграционния сезон, розовите пеликани намират храна в природните паркове в Мишмар-ха-Шарон, Израел.